google/wiki40b huggingface dataset:
May-en-Multien

Poloha

Obec má rozlohu 19,15 km². Najvyšší bod je položený 149 m n. m. a najnižší bod 52 m n. m.

Obyvateľstvo

Počet obyvateľov obce je 899 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Guľa (matematika)

Guľa alebo presnejšie uzavretá guľa je množina všetkých bodov euklidovského priestoru, ktorých vzdialenosť od pevného bodu (t.j. od tzv. stredu gule) nie je väčšia ako pevné reálne kladné číslo (t.j. ako tzv. polomer gule). Množina spomínaných bodov, ktorých vzdialenosť od pevného bodu je práve rovná spomínanému pevnému reálnemu kladnému číslu, sa volá guľová plocha (iné názvy: hranica gule, sféra, sférická plocha).Uzavretá guľa je teda inými slovami priestorové teleso "ukončené" guľovou plochou. Otvorená guľa alebo vnútro gule je uzavretá guľa bez guľovej plochy. 
V topológii znamená n-rozmerná guľa (obvykle sa značí ) topologický priestor, ktorý je homeomorfný s n-rozmernou guľou v euklidovskom priestore .
Somnath Bharadwaj

Životopis

Bharadwaj sa narodil v Indii, študoval na Indian Institutes of Technology v Kharagpure. Ph.D. získal na Indian Institute of Science. Potom pracoval vo výskumnom inštitúte Harish-Chandra Research Institute. Teraz je profesorom na IIT Kharagpur. Je známy pre svoj prínos k dynamike vzniku veľkých štruktúr.
V roku 2003 ho vybrali ako jedného z profesorov IIT, ktorých vyučovanie sa vysielalo na technologickom kanáli Eklavya.
Bharadwaj bol ako rečník pozvaný v roku 2005 na prestížne sympózium Indo-US Frontier of Science, ktoré organizuje National Academy of Sciences z USA, aby rečnil o vzniku galaxií.
Momentálne je členom redakcie Journal of Astrophysics & Astronomy vydávaného Indickou akadémiou vied.
České národné lakrosové družstvo žien

História

České družstvo žien vzniklo v roku 1992 ešte pod zväzom Český svaz ženského lakrosu (CWLA). Predstavilo sa na 4. majstrovstvách sveta 1993, ale aj na prvých majstrovstvách Európy, odkedy sa hrá ženská kategória (1996). Na MS 1997 a 2001 sa nepredstavilo kvôli finančným dôvodom. V roku 2012 viedla družstvo ako hlavný tréner Simona Baráková, ktorá bola medzi rokmi 1993 – 2004 reprezentačnou hráčkou českého výberu, a ktorá je zároveň trénerkou ženského tímu LCC Girlz Radotín.
Slnkomer

Slnkomer (iné názvy: heliograf, solarimeter) je jednoduchý prístroj, ktorý slúži na meranie dĺžky slnečného svitu, nie však intenzity žiarenia slnka. Jeho hlavnou súčasťou je sklenená guľa, pôsobiaca ako šošovka - spojka, ktorá sústreďuje lúče do jedného miesta, takže dochádza k vypáleniu stopy na mernú pásku umiestnenú za šošovkou.

Opis princípu

Prístroj nemá v sebe hodinový strojček, nepotrebuje ho. Čas sa odčítava pri pohybe Zeme okolo jej osi (24 hodín).
Prístroj má tri nastavovacie skrutky a vodováhu, na urovnanie do vodorovnej polohy. Umiestňuje sa na 1 meter vysoký murovaný podstavec, otvorenou stranou misky k južnej svetovej strane.

Meranie

Výmena meracej pásky prebieha každý deň o 7:00 hodín ráno. Dĺžka slnečného svitu pre určitú lokalitu je zaznamenávaná v meteorologických atlasoch.
Trasochvost horský

Výskyt a stav na Slovensku

Trasochvost horský je žije od nadmorských výšok 200 m n. m. na celom území Slovenska až po alpínsky vegetačný stupeň pri vodných tokoch. Sťahovavý druh, vracia sa v marci, odlieta v septembri a v októbri.
Odhadovaný počet hniezdiacich párov je 10 000 - 20 000, zimujúcich jedincov 20 - 100. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 LC - menej dotknutý. Európsky ochranársky status nezaradený SPEC. Stupeň ohrozenia S - vyhovujúci ochranársky status.
Ramburelles

Poloha

Obec má rozlohu 4,59 km². Najvyšší bod je položený 133 m n. m. a najnižší bod 104 m n. m.

Obyvateľstvo

Počet obyvateľov obce je 258 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jouey

Poloha

Obec má rozlohu 24,26 km². Najvyšší bod je položený 436 m n. m. a najnižší bod 324 m n. m.

Obyvateľstvo

Počet obyvateľov obce je 202 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ș

Ș ș (S s čiarkou pod písmenom) je písmeno rumunskej abecedy. Označuje sa ním fonéma /ʃ/, neznelá alveolárna frikatíva (v slovenčine zodpovedá približne písmenu „š“).
Toto písmeno je často zamieňané s písmenom Ş (S s cedillou), pretože sa nevyskytovalo v 
bežne používaných znakových sadách, resp. v nich boli tieto znaky považované iba za vizuálne variácie jedného písmena.
S s čiarkou bolo zavedené až v Unicode 3.0, a dosť veľa fontov ho neobsahuje (napríklad operačné systémy Windows ho v štandardnej inštalácii obsahujú až od verzie Windows XP vrátane), čo je dôvod, prečo sa skoro univerzálne v rumunských textoch používa namiesto neho nesprávne S s cedillou.

Reprezentácia v Unicode

Písmeno Ș (veľké) je v Unicode reprezentované ako U+0218 LATINSKÉ VEĽKÉ PÍSMENO S S ČIARKOU DOLU a
písmeno ș (malé) U+0219 LATINSKÉ MALÉ PÍSMENO T S ČIARKOU DOLU.
Čankov (Levice)

Čankov je obec v Nitrianskom kraji, mestská časť Levíc.

Dejiny

Prvá písomná zmienka o obci pochádza z roku 1275, kedy je uvádzaná ako Chenk a vlastnili ju Simonyiovci. Od roku 1392 bola v majetku majstra Štefana, syna Leökösiho, a roku 1428 vo vlastníctve Petra Čecha Levického.
Po bitke pri Moháči sa južné Slovensko ocitlo na hranici medzi kresťanským a islamským svetom. Čankov pripadol do hontianského náhija, jednej z tureckých územno-správnych jednotiek. Z daňových súpisov z tejto doby sa dá vyčítať, že v roku 1544 v obci stálo 23 domov a v roku 1664 tu žilo 92 ľudí v 59 domoch. Hlavnou obživou obyvateľov bolo poľnohospodárstvo, ďalej chov dobytka, vinárstvo a včelárstvo. Po roku 1828 sa dostal do vlastníctva Esterháziovcov, od ktorých ho kúpili Schoellerovci.
V roku 1591 po náboženskom spore v Čepregu tu prevládli priaznivci reformovaného kresťanstva. Od roku 1608 Čenkov spadal do tekovského seniorátu. V roku 1693 vplyvom učiteľa Ondreja Šebesténa sa obec priklonila k evanjelikom. V roku 1927 tu v 116 domoch žilo 463 obyvateľov. V 20. rokoch 20. storočia emigrovalo kvôli hospodárskej kríze 7 obyvateľov do Ameriky. Počas druhej svetovej vojny bola obec súčasťou Maďarska. Od 1. januára 1986 Čankov je súčasťou Levíc.
Mezőkovácsházsky okres

Mezőkovácsházsky okres (maď. Mezőkovácsházai járás) je okres v Maďarsku v Békešskej župe. Jeho správnym centrom je mesto Mezőkovácsháza.
Organizácia ukrajinských nacionalistov

Organizácia ukrajinských nacionalistov je spoločenstvo, ktoré vzniklo začiatkom roka 1929 v Západnej Ukrajine. Organizácia viedla politický boj ako aj teroristické operácie proti poľským a sovietskym orgánom s cieľom vytvorenia samostatného štátu Ukrajincov. Za hlavného nepriateľa organizácia považovala Poľsko, Sovietsky zväz a Maďarsko. Za nepriateľov považovali aj židov, ktorých na obsadených územiach prenasledovali.
Jej predchodcom bola Ukrajinská vojenská organizácia, ktorú pôvodne založil v roku 1920 Eugen Konovalec v Prahe vo vtedajšom Československu. V roku 1929 bol Konovalec zvolený na prvom Kongrese ukrajinských nacionalistov vo Viedni za prvého predsedu Organizácie ukrajinských nacionalistov. Cieľom Organizácie ukrajinských nacionalistov bolo vybudovanie tzv. Veľkej Ukrajiny. Po vypuknutí druhej svetovej vojny, organizácia fungovala na Nemcami okupovanom území Poľska. V Krakove sa ukrajinskí nacionalisti po vnútorných rozbrojoch rozdelili na dve frakcie. Radikálnu frakciu (OUN-B) viedol Stepan Bandera, umiernenú Andrij Melnyk (OUN-M). Ukrajinskí nacionalisti z Banderovho krídla (prápor Nachtigall) dokázali pred príchodom nemeckých síl 30. júna 1941 v Ľvove vyhlásiť Ukrajinský samostatný štát a vytvorili samostatný ukrajinský parlament, ktorý nacisti rýchlo zakázali a postupne prinútili ukrajinských nacionalistov samostatnosť odvolať. Ukrajinskí nacionalisti organizovali vojenský zväz - Ukrajinskú povstaleckú armádu, ktorá bojovala proti Červenej armáde vo Veľkej vlasteneckej vojne a podieľala sa na nacistickom vyhladzovaní Poliakov a Židov na ukrajinskom území, v domnienke, že im Hitler pomôže v boji proti Červenej armáde a pomôže im založiť nezávislú Ukrajinu. Ukrajinské oddiely operovali v rámci nemeckých ozbrojených síl, nosili nemecké uniformy s ukrajinským označením.
Nacisti spočiatku podporovali Meľnikovu frakciu. Stepan Bandera, bol v rokoch 1941 – 1944 väznený v koncentračnom tábore Sachsenhausen pri Berlíne. Meľnikova frakcia však bola postupne pohltená Bandervou frakciou a nacisti tak od roku 1944 podporovali Banderevu frakciu. Po roku 1945 časť tejto organizácie až do začiatku 50. rokov 20. storočia fungovala tajne. Ozbrojenú zložku organizácie ukrajinských nacionalistov tvorila Ukrajinská povstalecká armáda.
Preklúzia

Vysvetlenie

Ak sa osoba, ktorej bola spôsobená škoda, dozvedela o škode 1. januára 2006, ale žalobu podala 12. februára 2006, prekluzívna lehota už uplynula a súd takúto žalobu zamietne.
Trsteniarik obyčajný

Výskyt a stav na Slovensku

Odhadovaný počet hniezdiacich párov je 40 000 - 50 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v roku 1995 a v roku 1998 žiadny. V roku 2001 žiadny. V roku 2014 LC - menej dotknutý. Európsky ochranársky status SPEC4 - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia S - vyhovujúci ochranársky status.
Medzibrod

Polohopis

Obec leží východne od mesta Banská Bystrica, na pravom brehu rieky Hron, od ktorej je oddelená násypom železničnej trate. Nachádza sa v nadmorskej výške 419 m n. m. Z územného hľadiska chotár obce patrí do regiónu Horehronia. Rozprestiera sa po oboch brehoch Hrona.Od východu je ohraničený svätoondrejským (brusnianskym),od západu hiadlovským chotárom.V súčasnosti má Medzibrod 1350 obyvateľov, ktorí majú možnosť sa združovať v 26 rôznych organizáciách.

Kultúra a zaujímavosti

Medzibrod je v okolí známy hlavne pečením harule, ochotníckym divadlom a vynikajúcimi zábavami.
Matej Porsch

Životopis

Kazateľ nemeckej evanjelickej obce v Banskej Bystrici (1660?-1673). Prívrženec reformácie, v dôsledku protireformačných snáh v Uhorsku bol nábožensky prenasledovaný a odsúdený (1674), zbavený funkcií v Banskej Bystrici a musel odísť do vyhnanstva.
Vojenská demokracia

Vojenská demokracia je štvrtá etapa vývinu prvotnopospolnej spoločnosti - obdobie jej rozkladu a vzniku štátu. Termín vojenská demokracia zaviedol Lewis Henry Morgan.
Beauvezer

Poloha

Beauvezer má rozlohu 26,98 km². Najvyšší bod je položený 2 490 m n. m. a najnižší bod 1 120 m n. m.

Obyvateľstvo

Beauvezer má 341 obyvateľov (2009).
Graf vývoja obyvateľstva:
Zdroje: INSEE
Ján Gotčár

Životopis

V rokoch 1834 – 1838 študoval na gymnáziu v Žiline, 1838 – 1840 v Českom Těšíne, 1840 – 1841 v Kecskeméte, 1841 – 1842 v Arade, od 1842 filozofiu v Trnave a do 1846 teológiu v Banskej Bystrici. Gymnaziálny profesor na gymnáziu v Banskej Bystrici, po 1849 stoličný tajomník komisára Michala Rárusa v Banskej Bystrici, 1856 riaditeľ gymnázia v Užhorode, 1858 školský radca a hlavný dozorca škôl v Oradei, 1867 predčasne penzionovaný. Významný školský pracovník, 1861 politický činiteľ memorandového zasadnutia, spoluzakladateľ Matice slovenskej a slovenského gymnázia v Kláštore pod Znievom. V publicistike presadzoval rovnoprávnosť národov v mnohonárodnom Uhorsku.
Vibrio

Vzhľad

Vibriá sú gramnegatívne, krátke, väčšinou zakrivené tyčinky, ktoré netvoria spóry, pohybujúce sa pomocou bičíkov.
Despotizmus

Despotizmus je neobmedzená vláda, krutovláda charakterizovaná násilím a bezprávím voči poddaným. Despotizmus nastáva vtedy, keď sa krajina alebo národ ocitli pod mocou tyrana (despotu), čiže vládcu, ktorý vládne bez väčšieho záujmu o podporu verejnosti, ba dokonca ani o skutočné potreby svojho obyvateľstva. Pôvodne, v starom Grécku, výraz turannos nemal negatívny nádych, lenže podobne ako neskôr v prípade nemeckého slova Führer stačil jediný nehodný nositeľ toho titulu a dovtedy neutrálny termín sa zaradil medzi odiózne. Slovom turannos spočiatku označovali človeka, ktorý sa nezákonným spôsobom zmocnil vlády. Modernejší obsah v zmysle diktátorskej moci pribralo toto slovo až neskôr. Aj tak však určenie rozdielu medzi "normálnym" panovníkom a despotom, býva veľmi subjektívne. V 18. storočí barón de Montesquieu vo svojom diele Duch zákonov videl tento rozdiel v tom, že panovník sa pridržiava zákona a tradícii, kým despotova vláda je svojvoľná a nevypočítateľná. No zároveň je pravda aj to, že nemálo panovníkov (napr. Ľudovít XIV. alebo anglický kráľ Karol II.) toto rozhranie prekročilo.
Despotovia si svoj nárok na moc zvyčajne odôvodňujú legálnymi alebo morálnymi argumentmi, často na základe nejakej totalitnej alebo autoritárskej ideológie (marxizmus-leninizmus, arabský socializmus, fašizmus), niekedy prebranej zvonka, inokedy domácej. Nie každý totalitný či autoritársky štát je však automaticky despotický. Niektoré štáty ako Čína po Mao Ce-tungovi alebo Sovietsky zväz po Josifovi Stalinovi, mali viacero vodcov ktorí vládli kolektívne formou oligarchie.
Kláštorský potok (prítok Znievskeho potoka)

Prameň

Pramení na okraji pohoria Žiar, v geomorfologickom podcelku Sokol, na východoseverovýchodnom svahu vrchu Zniev (985,4 m n. m.), v lokalite Podhrad, v nadmorskej výške cca 535 m n. m.

Opis toku

Od prameňa tečie viac-menej východným smerom, vstupuje do Turčianskej kotliny, do geomorfologického podcelku Valčianska pahorkatina, vytvára nevýrazný oblúk prehnutý na sever a tečie južným okrajom intravilánu obce Kláštor pod Znievom. Napokon preteká obcou, kde sa východojuhovýchodne od centra obce vlieva v nadmorskej výške približne 485 m n. m. do Znievskeho potoka. Nepriberá žiadne prítoky.
Kókalos

Kókalos (starogr. Κώκαλος – Kókalos, lat. Cocalus) je v gréckej mytológii sicílsky kráľ, ochranca aténskeho umelca a vynálezcu Daidala.
Daidalos postavil pre krétskeho kráľa Minoa zložitý a rozľahlý labyrint, kde kráľ pred svetom ukrýval svojho obludného syna Minotaura. Keď po rokoch aténsky hrdina Théseus netvora zabil a labyrint bol už nepotrebný, chcel Daidalos Krétu opustiť. Medzitým však iróniou osudu poctila kráľova manželka Pasifaé Daidala svojou láskou a tak sa stal so svojim synom Ikarom kráľovým zajatcom. Dlho sa márne snažil dostať na slobodu, ale nakoniec mu to vyšlo.
Daidalos vymyslel a zostrojil dva páry krídel z vtáčieho peria lepených voskom a so svojím synom Ikarom opustili Krétu vzduchom. Cestou však jeho syn vyletel príliš vysoko, vosk sa roztopil, krídla sa rozpadli a Ikaros spadol do mora a utopil sa.
Skľúčený Daidalos zo synovej smrti však našiel ešte silu a zamieril na Sicíliu, kde ho kráľ Kókalos prijal a poskytol mu azyl. Lenže po nejakej dobe sa krétsky kráľ Minos dozvedel o Daidalovom pobyte na Sicílii, vypravil sa tam s loďstvom a žiadal o jeho vydanie. Kókalos sa bál odmietnuť Minoa, zároveň chcel poskytnúť ochranu človekovi, ktorému poskytol prístrešie a tak nakoniec dal voľnú ruku Daidalovi. Ten priviedol do kráľovskej kúpeľne potrubie a keď sa večer Minós podľa svojho zvyku kúpal, pustil mu vriacu vodu a spôsobil mu tak smrť.
Aby sa na príčinu jeho smrti neprišlo, kráľ Kókalos potom vyslovil poľutovanie nad náhlou kráľovou smrťou a akože z úcty nedovolil previezť jeho telo na Krétu a vyhlásil, že bude cťou pre Sicíliu, keď spočinú kostí najväčšieho kráľa na jej pôde.
Pôvodne sa zmienka o Kókalovej kúpeľni stratila z gréckych bájí, lebo neskorší autori to považovali za nejakú modernizáciu. Avšak v roku 1885 kúpeľňu s vodovodným potrubím z minojskej doby objavil v Tirynte Heinrich Schliemann. Neskôr aj anglický archeológ Arthur Evans našiel rad podobných kúpeľní v palácoch na Kréte. Novodobé objavy tak potvrdili údaje zo starých gréckych mýtov.
Ján Bisterský

Životopis

Čižmársky majster v Banskej Bystrici (18.stor.)
Myšiarka močiarna

Opis

Myšiarka močiarna meria 37 – 42 cm, s rozpätím krídel 90 - 105 cm. Váži  290 – 490 g.

Hlas

Samec myšiarky močiarnej označuje svoje hniezdne teritórium tak, že vyletí do vzduchu, plachtí nad hniezdiskom a ozýva sa pritom hlbokým "bu-bu-bu-bu" alebo "du-du-du". Niekedy pritom tlieska krídlami. Hlas samice znie ako "tjäää-opp" alebo "grik".

Výskyt a stav na Slovensku

Odhadovaný počet hniezdiacich párov je 0 – 50, zimujúcich jedincov 100 – 1 000. Druh je fluktujúci. Ekosozologický status v roku 1995 V – zraniteľný. V roku 1998 VU:B1,D1, VU – zraniteľný. V roku 2001 VU - zraniteľný. V roku 2014 EN* D - silne ohrozený. Európsky ochranársky status SPEC3 – druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia V – zraniteľný druh.

Biotop

Na Slovensku hniezdi v močiaroch pri rybníkoch, najmä na vlhkých lúkach s porastom ostríc (Carex) a s rozstrúsenými vŕbami v nadmorskej výške 102 - 120 m n. m. Počas zimy sa vyskytuje v poľnohospodárskej krajine.

Hniezdenie

Na rozdiel od našich ostatných sov hniezdi myšiarka močiarna v otvorenej krajine, vždy na zemi, stavia si sama hniezdo a pri premnožení koristi zahniezdi aj v zimných mesiacoch. Zvyčajne hniezdia raz do roka, ak je dostatok koristi tak aj viackrát. Samica znáša 4 - 9 vajec každý druhý deň. Na znáške sedí už po znesení prvého vajca 24 - 29 dní. Samec jej a prvým vyliahnutým mláďatám prináša potravu, po vyliahnutí všetkých mláďat kŕmia obaja rodičia. Počas hniezdenia lovia aj cez deň. Samec aktívne stráži hniezdisko, naznačuje útok aj odvádzanie pozornosti. Mláďatá sú schopné letu 35 deň po vyliahnutí.

Potrava

Živý sa najmä hrabošom poľným, menej ryšavkami (Apodemus), zriedkavo uloví hmyzožravce či vtáky.
Humbercourt

Poloha

Obec má rozlohu 8,25 km². Najvyšší bod je položený 173 m n. m. a najnižší bod 95 m n. m.

Obyvateľstvo

Počet obyvateľov obce je 255 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žďár (okres Blansko)

Dejiny

Prvá písomná zmienka o obci pochádza z roku 1371, kedy na ňu Oldřich z Boskovic nechal napísať veno svojej manželke. V roku 1540 dedinu od Jaroslava z Boskovic kúpil Bohuslav Drnovský z Drnovic a tá sa stala súčasťou rájeckého panstva, ktoré vlastnili od roku 1667 Rogendorfovci a od roku 1763 Salmovci.
Medzinárodné letisko Dallas/Fort Worth

História

Už v roku 1927 Dallas navrhol spoločné letisko s Fort Worthom. Fort Worth to ale domietol a tak obe mestá mali vlastné letiská. Myšlienka spoločného letiska bola opäť oživená v roku 1961 po tom, ako Federal Aviation Administration odmietla investovať separátne do dvoch letísk (Greater Southwest International Airport vo Fort Worthe a Love Field v Dallase). Letisko sa začalo budovať v roku 1969. V roku 1979 American Airlines presťahovali svoje sídlo z New Yorku do Fort Worthu. Letisko je hlavným uzlom nielen pre American Airlines, ale aj pre American Eagle. V roku 1989 bolo dokonca druhým najfrekventovanejším letiskom na svete z hľadiska počtu prepravených pasažierov. Od roku 2005 vysokorýchlostná električka spája terminály letiska. V tom istom roku bol otvorený terminál D.

Terminály

Letisko má päť terminálov. Pri stavebnom zámere sa bralo do úvahy budúce rozširovanie letiska. Územie letiska pre ďalšie rozšírenie môže mať maximálne 13 terminálov s kapacitou 260 miest pre lietadlá. Letisko prevádzkuje pravidelné letecké spojenia do 145 amerických a 48 medzinárodných destinácií.
William Allingham

Životopis

Narodil sa v rodine manažéra miestnej banky anglického pôvodu. Získal úrad vo svojom rodnom meste a do roku 1870, kedy odišiel do dôchodku, si udržal tiež niekoľko postov v Írsku a Anglicku. Potom sa stal šéfredaktorom Fraser's Magazine, ktorý redigoval v rokoch 1874 - 1879. V roku 1874 sa oženil s Helen Patersonovou, ktorá je známou pod menom po manželovi ako maliarka akvarelov.

Tvorba

V roku 1850 vydal zväzok básní Poems, po ktorom nasledoval Day and Night Songs, zväzok obsahujúci mnoho čarokrásnych básní, ktorý vyšiel v roku 1855. Allingham bol blízkym priateľom Dante Gabriela Rossettiho, ktorý doplnil jeho zbierku básní Songs ilustráciami. Jeho Letters to Allingham (1854 - 1870) boli v roku 1897 redigované Georgeom Birkbeckom Hillom. Lawrence Bloomfield in Ireland, jeho najambicióznejšie, hoci nie nejúspešnejšie dielo, epická báseň opisujúca írske sociálne otázky, vyšla v roku 1864. V roku 1864 tiež vydal dielo The Ballad Book. Hoci jeho dielo nie je veľmi početné, vytvoril mnoho vynikajúcich lyrických a opisných básní. Jeho verše sú čisté, svieže a pôvabné.
V roku 1907 vyšla kniha William Allingham: a Diary, redigovaná Allinghamovou manželkou a D. Radfordom, ktorá obsahovala mnoho zaujímavých spomienok na Alfreda Tennysona, Thomasa Carlylea a ďalších známych súčasníkov. Ulsterský básnik John Hewitt sa cíti silne ovplyvnený Allinghamom, a medzi jeho pokusy, ako oživiť Allinghamovu reputáciu, patrí i redigovanie a napísanie úvodu ku knihe The Poems of William Allingham (Oxford University Press/ Dolmen Press, 1967)
Aibes

Poloha

Obec má rozlohu 9,23 km². Najvyšší bod je položený 228 m n. m. a najnižší bod 163 m n. m.

Obyvateľstvo

Počet obyvateľov obce je 369 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Smrteľná dávka

Smrteľná dávka alebo taktiež často aj letálna dávka je pojem používaný v toxikológii, ktorý vyjadruje aké množstvo danej látky bude mať pri podaní smrteľné účinky. Zisťuje sa experimentálne pomocou testov na laboratórnych zvieratách (najčastejšie potkany a myši). Často sa zapisuje ako LDₓ, kde x je percento z testovaného súboru na ktoré bude mať daná látka smrtiace účinky.
Najčastejšie ide o LD₅₀ – stredná smrteľná dávka, čo je dávka pri ktorej umiera 50 % z testovaného súboru.
Vzácnejšie sa môžeme stretnúť aj s údajmi, kde x nie je číslo ako napríklad LDLo – najnižšia smrteľná dávka, ktorá označuje najnižšiu zaznamenanú dávku danej látky, ktorá je schopná v kontrolovaných podmienkach usmrtiť jedinca z daného testovaného druhu.
Letálna dávka sa väčšinou udáva v miligramoch látky na 1 kg telesnej hmotnosti – mg/kg, niekedy sa používajú aj iné jednotky, ako napríklad g/kg pri málo toxických látkach alebo μg/kg pri extrémne toxických látkach. Okrem samotnej smrteľnej sa obvykle udávajú aj iné údaje, ako napríklad zviera na ktorom bola látka testovaná a spôsob vstupu látky do organizmu.
Príklad výpočtu: LD₅₀ kuchynskej soli je pri ústnom podaní pre potkana 3 g/kg, to znamená že za predpokladu, že táto hodnota je u človeka podobná bude stredná toxická dávka pre 70 kg osobu bude 210 g. Túto hodnotu dostaneme vynásobením LD₅₀ hmotnosťou vystavenej osoby v tomto prípade 3 * 70 = 210 g.

Presnosť

Smrteľná dávka nie je vždy úplne presná a spoľahlivá a preto sa zväčša používa len ako orientačná hodnota. Smrteľné dávky tej istej látky, pre ten istý druh sa často líšia podľa toho, kto vykonával testovanie, pretože ju ovplyvňujú rôzne faktory, ako napr. genetická charakteristika zvierat na ktorých bola látka testovaná, druh testovaných zvierat a rôzne iné faktory a podmienky prostredia kde prebiehalo testovanie.
Ďalšia vec, ktorú je potrebnú zvážiť je, že človek kvôli svojej odlišnej fyziológii nemusí reagovať na danú látku rovnako ako laboratórne zvieratá. Príkladom sú napríklad niektoré hady, ktorých jed je prispôsobený na lov myší a človek naň môže preto reagovať inak.
Aplanát

Aplanát je objektív s odstránenou sférickou aberáciou a komou; skladá sa z dvoch symetrických achromátov. Používa sa pri ďalekohľadoch, kde sa vyžaduje veľké zorné pole. Prvý kvalitný fotografický objektív aplanát vypočítal v roku 1840 Jozef Maximilián Pecval (Pecvalov objektív).
Severná koruna

Poloha

Toto malé súhvezdie sa nachádza východne (vľavo) od Pastiera a západne od Herkula. Gemmu nájdeme na raz predĺženej spojnici hviezd beta (Nekkar) a gama Bootis. Súhvezdie je na rozhraní medzi jarnými a letnými. Najlepšie je o polnoci viditeľné v polovici mája, kedy pri pozorovaní z územia Slovenska žiari takmer 70° nad južným obzorom.
Sainte-Agnès (Isère)

Poloha

Obec má rozlohu 26,85 km². Najvyšší bod je položený 2 969 m n. m. a najnižší bod 270 m n. m.

Obyvateľstvo

Počet obyvateľov obce je 532 (2009).
Nasledujúci graf zobrazuje vývoj počtu obyvateľov v obci.
Zdroje: INSEE